**Aktuálna informácia Sociálnej poisťovne**

Ústredie Sociálnej poisťovne na svojom webovom sídle [www.socpoist.sk](http://www.socpoist.sk) uverejnilo dňa 12.3.2020 nasledovnú informáciu o ukončovaní pandemickej práceneschopnosti a poberania dávky pandemické ošetrovné  **v tomto znení:**

***„Pandemickú práceneschopnosť (PN)****z dôvodu nariadeného karanténneho opatrenia alebo izolácie v súvislosti s ochorením COVID-19 ukončuje vždy****ošetrujúci lekár****. Poistenec musí kontaktovať lekára (najlepšie telefonicky) a ten podľa jeho zdravotného stavu posúdi, či práceneschopnosť ešte trvá alebo ju možno ukončiť. Lekár v tlačive o práceneschopnosti vyznačí dátum ukončenia PN a toto tlačivo sám pošle do pobočky Sociálnej poisťovne.****Poistenec teda žiadne tlačivo ani formuláre Sociálnej poisťovni nezasiela****. Po spracovaní údajov od lekára Sociálna poisťovňa prestane dávku pandemické nemocenské vyplácať automaticky - od dátumu, ktorý lekár uviedol ako deň ukončenia práceneschopnosti.*

***Poistenec******nemusí Sociálnej poisťovni zasielať žiadne oznámenia ani v prípade ukončenia poberania dávky******pandemické ošetrovné (OČR).****Vyplácanie dávky sa zastaví automaticky vtedy, ak poistenec koncom mesiaca do Sociálnej poisťovne nezašle formulár Čestného vyhlásenia, v ktorom dovtedy vyznačoval počet dní starostlivosti o dieťa/iného príbuzného, za ktoré si uplatňoval nárok na pandemickú OČR. Ak Čestné vyhlásenie poistenec nedoručí, Sociálna poisťovňa mu už za daný mesiac pandemickú OČR nepošle a jej poberanie je tak automaticky ukončené.“.*